Багш нарын

2021 оны .. дугаар сарын ....-ны

өдрийн хурлаар хэлэлцэж батлав.

**СЭРГЭЛЭН СУМЫН ЕРӨНХИЙ БОЛОВСРОЛЫН СУРГУУЛИЙН 2021-2022 ОНЫ**

**ХИЧЭЭЛИЙН ЖИЛИЙН ЗОРИЛГО, ЗОРИЛТ**

**Хүүхдийн хөгжлийг дэмжих, суралцахад тулгарч буй сурлагын хоцрогдол, бэрхшээлийг арилгах, даван туулах, амжилттай суралцахад бүх талын хамтын ажиллагаа, оролцоог хангаж хичээл, сургалтын үйл ажиллагааг чанартай, үр дүнтэй зохион байгуулах зорилго дэвшүүлж байна**

Энэхүү зорилгыг хангах чиглэлээр дараах зорилтыг хэрэгжүүлж ажиллана.

1. Аймгийн Засаг даргын үйл ажиллагааны хөтөлбөр, Аймгийн боловсролын тогтвортой хөгжлийн бодлого, дэд хөтөлбөрүүд, Оюунлаг Төв аймаг хөтөлбөрийн хэрэгжилтийг ханган ажиллах
2. Гэнэтийн буюу давтагдашгүй хүчин зүйлийн үед хичээл, сургалтыг тасралтгүй үргэлжлүүлэх бэлэн байдлыг ханган, хүүхдийн хөгжих, сурах, нийгэмших, бие даан суралцах үйлийг дэмжсэн цахим хичээлийн болон дасгал, даалгаврын сан бүрдүүлж бүтээлчээр ашиглах,
3. “Сурагчдын сурлагын хоцрогдлыг нөхөх, арилгах үйл ажиллагааны төлөвлөгөө, удирдамж”-ыг хэрэгжүүлэн хичээл, үйл ажиллагааг асуудалд бүтээлчээр хандах, шийдлийн эрэл хайгуул хийх, учир шалтгааныг илрүүлэх, асуудал шийдвэрлэх, үнэлгээ, дүгнэлт хийх, өөрийн удирдлагатай суралцахуйд чиглүүлэн зохион байгуулж, дижитал технологийг хичээл, сургалтын үйл ажиллагааны үндсэн хэрэгсэл болгон хөгжүүлэх,
4. Хүүхэд бүрийн онцлог, ялгаатай байдлын хэрэгцээнд тулгуурлан сурах, хөгжих үйлийг дэмжиж хичээл, сургалтын үйл ажиллагаанд тэдний оролцоог тэгш хангах, хамтран суралцах соёлыг төлөвшүүлж, хүүхдийн хөгжил, сурлагын хоцрогдлыг бууруулахад эцэг эх, гэр бүлд дэмжлэг үзүүлэн, оролцоог нэмэгдүүлэх,
5. “Хичээл судлагдахуун бүрээр сургалтын чанарыг дээшлүүлье-YI” аян, “Математикч сургууль” болзолт уралдааныг үргэлжлүүлэн, “Англи, орос хэлний сургалтын чанарыг дээшлүүлэх” ажлыг үр дүнтэй зохион байгуулах,
6. Суурь боловсролын түвшинд "Суралцах чиглэл, ажил мэргэжлийн чиг баримжаа олгох" сургалтыг чанартай зохион байгуулж, эцэг эх сурагчтай байгуулах гуравласан гэрээнд тусган мөрдөж ажиллах,
7. Сургуулийн хичээл, үйл ажиллагааг улирлын байдлаас үл хамааран гадна орчинд зохион байгуулах боломжийг бүрдүүлж ажиллах,
8. Хүүхэд бүрийг боловсролд тэгш хамруулах, сургууль завсардахаас сэргийлэх, айдас түгшүүр, сэтгэл зовнил, стрессгүйгээр сурч хөгжих, эрүүл, аюулгуй амьдрах зөв дадлыг хэвшүүлэх үйл ажиллагааг цаг үеийн нөхцөл байдалтай уялдуулан эцэг эх, асран хамгаалагчид, орон нутгийн удирдах байгууллага, мэргэжлийн сэтгэл зүйчтэй хамтран, үр дүнтэй зохион байгуулах,
9. Сургууль нь багш ажлын байрандаа тасралтгүй хөгжих боломж, орчин нөхцөлийг бүрдүүлж, бүс, мэргэжлийн бүлгийн хамтын үйл ажиллагаа, тэгш оролцоо, танхимын болон зайны сургалтад тулгуурлан багшийн хөгжлийг дэмжих,
10. Багш, ажиллагсадыг стрессээс сэргийлэх, даван туулах сэтгэл зүйн боловсрол олгоход чиглэсэн төрөл бүрийн ажлыг чанартай, үр өгөөжтэй зохион байгуулж, байгууллагын эерэг уур амьсгалыг бүрдүүлэх,
11. Сургууль, дотуур байрны эрүүл аюулгүй ээлтэй орчин бүрдүүлж, хүүхдийн хоол хүнсний аюулгүй байдал, халдвар хамгааллын дэглэмийг тогтмол сахин ажиллах,
12. Суралцагчдын оюуны болон бие бялдрын өсөлт хөгжлийг дэмжих, хооллох зөв дадал хэвшүүлэхэд чиглэсэн Үдийн хоол хөтөлбөрийг хэрэгжүүлэх зорилгоор хоол үйлдвэрлэл үйлчилгээний стандарт шаардлагыг хангасан зориулалтын байр, жишиг гал тогоо, тоног төхөөрөмж, мэргэжлийн боловсон хүчнээр хангах ажлыг үе шаттайгаар зохион байгуулах,
13. Дүйцсэн хөтөлбөрөөр хичээллэх хүсэлт гаргасан иргэдийг боловсролд бүрэн хамруулж, суурь боловсрол эзэмшүүлэх, НТБ-ын нэгжийн үйл ажилллагааг тогтмолжуулж, дэмжлэг үзүүлэх.

--оОо--